свободно отглеждани на открито, които попадат в обхвата на код по КН 0105 94 00:
 0,00867 EUR на животно и на ден за максимален брой от 33 273 животни,
 —
 кокошки носачки със знак Label Rouge, които попадат в обхвата на код по КН 0105 94 00:
 0,009585 EUR на животно и на ден за максимален брой от 215 животни,
 —
 кокошки носачки, отглеждани по биологичен начин, които попадат в обхвата на код по КН 0105 94 00:
 0,01306 EUR на животно и на ден за максимален брой от 46 887 животни.
 2. Когато броят на непроизведените и допустими за компенсиране животни нахвърля определения в параграф 1 максимален брой животни по позиция, допустимите за частично финансираните от Съюза разходи може да се коригират по позиция и да надхвърлят сумите, получени при прилагане на максималния брой животни по позиция, при условие че корекциите общо остават под 10 % от максималното равнище на частично финансираните от Съюза разходи, както е посочено в член 3, параграф 1.
 Член 4
 Франция извършва административни и физически проверки в съответствие с членове 58 и 59 от Регламент (ЕС) No 1306/2013 на Европейския парламент и на Съвета (11).
 По-конкретно Франция проверява:
 а)
 дали заявителя, подаващ искането за подпомагане, отговаря на съответните условия за допустимост;
 б)
 за всеки допустим заявител: количеството и стойността на действителната загуба на продукция и дали тя отговаря на съответните условия за допустимост;
 в)
 че нито един допустим заявител не е получил финансиране от каквито и да е други източници за компенсиране на загубите, посочени в член 2.
 По отношение на допустимите заявители, за които административните проверки са завършени, помощта може да бъде изплатена, без да се изчаква приключването на всички проверки, по-специално тези относно заявителите, избрани за проверки на място.
 В случаите, когато не е било потвърдено, че даден заявител отговаря на условията за допустимост, помощта трябва да бъде възстановена и да бъдат наложени санкции.
 Член 5
 Франция информира Комисията за уравняването на плащанията.
 Член 6
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 февруари 2018 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).
 (3) Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62).
 (4) Решение за изпълнение (ЕС) 2017/417 на Комисията от 7 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177).
 (5) Решение за изпълнение (ЕС) 2017/554 на Комисията